Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 75

2. Kommunikációs kihívások A kommunikáció szakmai-érdekképviseleti decentralizációjának legfõbb kihívása a célzott, konkrét és mindenekelõtt szakma-specifikus információk kidolgozása és terjesztése. Az eddigi integrációs kommunikáció problémáit egyrészt az általános információk túlsúlya, másrészt az egyes nagyvállalatoknál, szakmai és érdekképviseleti szervezeteknél összegyûlt specifikus információk terjesztésének hiányosságai jelentették. A jövõben minden érintett szaktárcának, kormányzati szervnek fel kell vállalnia a szakterületén tevékenykedõ szakmai és érdekképviseleti szervezetek felé irányuló EU-kommunikáció feladatait. További kihívást jelent az európai szervezeteknél dolgozó tisztségviselõk, valamint a helyi szervezetek tagállamokban dolgozó képviselõi által felhalmozott szakmai tapasztalatok széles körû megismertetése a hazai szervezetek tagságával.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes